text: Sydjyllands Politi advarer mod billige varer
  10 maj 2014 kl. 05.57
  Får du et rigtigt godt tilbud på eksempelvis et værtshus, skal du passe på ikke at blive hæler, advarer Sydjyllands Politi.
  Tyve laver indbrud, så længe de kan afsætte tyvekosterne. Og det kan de til hælere.
  Vidste du, at du kan blive dømt for hæleri, selv om du handlede i god tro, spørger Sydjyllands Politi. Det kan du undgå ved at få en kvittering, når du køber en brugt vare af en anden privatperson.
  Vær opmærksom når du får et billigt tilbud på arbejdspladsen, på værtshuset, i klubber eller andre steder, hvor man normalt ikke køber sådanne ting, lyder det fra politiet.
  